Me as Flowers; Flowers as Me – Teensy Weensy Gal
Me as Flowers; Flowers as Me
Me as flowers 🌺
Flowers as me 💁
blue boquet, flowers, navy blue, pink, pink roses, roses Joshua na die Reën – 11 Mei 2018 – Tarentaal Teater
| R150.00 - R230.00
DIE WÊRELD… NÁ DIE REËN
“Ek is gebou, jy is gebou en die Wêreld binne my is in afwagting oor jou. Kom hardloop deur my woude, kom swem hier in my see. Wees somer oor my berge, want dis hier waar jy regeer – ek in jou en jy in my…” is lirieke uit die enkelsnit, Die Wêreld Binne My, wat eersdaags deur radiostasies regoor die land vrygestel gaan word. Net soos die res van die album, is hierdie liedjie ’n mengsel van roerende lewenswaarhede en aangrypende melodieë, wat nie net in jou kop kom vassteek nie, maar jou ook onwillekeurig sal laat saam neurie. “Die titelsnit is basies ’n kombinasie van wat ek met elke liedjie in die album wil sê. Dit is alles-in-een,” deel die talentvolle musikant.
Anders as die eerste CD, wat meestal gegaan het oor hoop en droom, is Die Wêreld Binne My se liedjies meer persoonlik en handel dit oor die wêreld binne elkeen wat daarna luister. “Oor die ‘Heuwels & Berge’, die ‘Stof & Sterre’ die ‘Droogte’, die tye wat dit voel of alles ‘Stroomop’ is, die tye waar ’n mens droom en dan ook die mooi in dit alles… die goeie sowel as slegte tye. Die genre is egter steeds Stadium Rock soos met die vorige album,” vertel hy. “Die tema vir die nuwe album draai al in my kop sedert ons die eerste een voltooi het; dat daar in ons elkeen ’n wêreld is wat niemand ooit sal verstaan nie. Ons doel is amper om mekaar stadig-maar-seker toe te laat in ons wêreld, sodat ons op ’n plek kan kom waar ons ’n waardevolle pad met mekaar kan stap. Ek is geïnspireer deur beelde uit die natuur, mense se stories en die dag toe ek besef het dat die moeilike dinge in jou lewe soms die grootste geskenk is – as jy besluit om dit te koester en iets daaruit te leer – andersins word dit jou grootste vyand en sal dit jou om elke hoek en draai inwag.”
Die CD bestaan uit sestien oorspronklike introspektiewe snitte, waarvan die lirieke almal al ’n jaar terug reeds voltooi is, maar met tyd gegroei en ontwikkel het tot volwaardige treffers wat lewens kan verander. “Vir my is die grootste uitdaging nog altyd om die spesifieke emosie weer te gee wat ek voel wanneer ek die dinge ervaar waaroor ek sing. Daarom het ons probeer om met hierdie album dinge ’n bietjie anders te doen. ’n Groot verskeidenheid klanke en instrumente is gebruik om die gevoel en beeld te skep wat ons graag wou vasvang. Die uitdaging was dus om niks verlore te laat gaan tydens die meng- en bemeesteringsprosesse nie. Dit het veroorsaak dat die album byna sewe maande langer in die vervaardigingsproses moes deurbring, sodat ons kon seker maak die luisteraars hoor alles wat hulle moet… en ek is so tevrede met wat musiekvervaardiger, Ben Ludik, en my broer, Pierre de Villers, gedoen het. Dis min dat jy mense ontmoet wat alles sal insit vir jou. Ek is baie dankbaar. Verder het ons ook nie die stemopnames in studio gedoen nie. Ek het self opnames gedoen, met my mikrofoon en skootrekenaar, soos wat die inspirasie my beetgepak het en dit was baie spesiaal”, sê Joshua.
Alhoewel hy nie ’n liedjie wil uitsonder as sy gunsteling nie, glo hy dat luisteraars – buiten vir die titelsnit – ook baie gaan hou van Stroomop, Stof & Sterre en Dromers. Die temalied van die gewilde fliek, Vir Altyd, met dieselfde naam, asook Voshaarnooi, wat spesiaal vir die fliek Ballade vir ’n Enkeling opgeneem is, maak ook deel uit van die speellys.
Die Wêreld Binne My kan reeds op www.jndr.co.za bestel word en gaan nie noodwendig in hoofstroom-musiekwinkels beskikbaar wees nie. “Baie klein dorpies het nie altyd groot musiekwinkels nie, daarom het ons besluit dat ons kleiner winkels (wat graag wil) die geleentheid gaan gee om die CD aan te hou en te verkoop. Sodoende bou ons ook waardevolle verhoudings met mense saam met wie ons in die toekoms ’n pad kan stap.” Hou sosiale media dop vir meer inligting.
vir toerbesonderhede en nuus
78 available	 Kaartjie R150.00 Joshua na die Reën - 11 Mei 2018
78 available	 Kaartjie met ete R230.00 Joshua na die Reën - 11 Mei 2018
R150.00 - R230.00
DIE WÊRELD... NÁ DIE REËN, Joshua na die Reën